Nettruḥu nettawi-d talaxt mačči deg tegrest, deg tegrest ur meslen ara medden meslan deg tefsut, mi d tafsut teḍhar tiṭijt ad nruḥ imiren ad d-naɣez talaxt ad tt-id-naɣez deg tmurt-nneɣ seg huccet ara tt-id naɣez, deg tecekkart i-tt-id-nettawi ad nruḥ yis imiren, mi d-newweḍ ɣer uxxam ad tt-nefsar mi teqqur ad-tt-naɣyez s tegdect mi teɣyez mliḥ imiren ad tt-nɣarbel, imren ad neɣyez afrur s tegdect mi nekfa ad t-nɣarbel, ad t-nexdem imren ad nexdem sin yimuren d akal wis tlata d afrur s tqedduḥt ameɣ tibeqraǧin-agi n nnilu ad t-nger deg lǧefna tameqqrant ad as-nger aman ad t-nḥarrek imiren ad t-neskur d akur d ameqran imiren ad t-nerr deg teckkart ad t-ndel mi yeqqim xemsiyam, settiyyam ad d-nawi imeddilen fuɣef nemsel imiren kul ameddil ad nemsel fell-as yiwet lḥaǧa arama waḥed ɛecrin n leḥwayeǧ am d acmux ama d tafeṛṛaḥt, ama d afeṛṛaḥ ama d taqessult ama d igduren, mi tekfa talaɣt-nni cciḥen irekelli, afeṛṛaḥ-nni ad t-nemzi akk, ad t-nerqem ad as-nerr ifassen-nni, s uzemzi i nmezzi ad neṭṭef ad nemzi leḥwayeǧ-nni mi ten-nekfa s uzemzi ama d taqdirt, ama d taseksut ama d taḥellabt, ama d tacmuxt imren ad asen-nekkes lqiɛan-nni, lqiɛan-nni ahen-nemzi s uzemzi ahen-nejmaɛ mi kfan s uzemzi ad neḥseb ccehaṛ, mi yewweḍ ccehaṛ imren ad d-nawi aqeccuḍ ad d-nezdem aqeccuḍ ad d-nawi ticicin imren ahen-nawi ad ten-nsers akk deg yiwen uxxam, ad nemɛawan imiren ad nger aqeccuḍ ar lqaɛ ad nernu ticicin-nni ad nernu nihni di tlemmast, ad d-nawi idles neɣ alim ad as-necɛel i walim-nni, ad t-nger deg wuɣud-nni, ad tecɛel tmes ad qden imrenssaɛa neɣ snat , mi semmeḍ wuɣud-nni ahen-nekkes.